Θέμα: Modern Greek Language (Secondary School)
Ερώτηση: Μια μεγάλη καρδιά για τα φτωχά παιδιά. Ο Αυξέντιος Καλαγκός, διευθυντής της Καρδιοχειρουργικής Κλινικής του Πανεπιστημιακού Νοσοκομείου της Γενεύης, φημίζεται για την επιστημονική του επάρκεια, αλλά κυρίως για την προσφορά του στους συνανθρώπους του. Δίκαια αποκαλείται "φύλακας άγγελος". Τα τελευταία χρόνια έχει χειρουργήσει περισσότερα από 12.000 φτωχά παιδιά, μέσω ενός φιλανθρωπικού ιδρύματος που έχει κάνει ο ίδιος. Ταξιδεύει από τη μια άκρη της Γης στην άλλη χαρίζοντας τη ζωή σε παιδιά με σοβαρά προβλήματα στην καρδιά. Αρκεί, μάλιστα, ένα μήνυμα ή ένα τηλεφώνημα και ο γιατρός είναι κοντά τους. Το πρόγραμμά του είναι πολύ κουραστικό, αφού εργάζεται περίπου είκοσι ώρες την ημέρα. Όμως δεν νιώθει ποτέ κουρασμένος. "Το χαμόγελο ενός παιδιού, η χαρά των γονιών του.. Τότε, παίρνω δύναμη και συνεχίζω", λέει ο ίδιος. Ο γιατρός αφηγείται ένα γεγονός που τον συγκίνησε: "Η Έλγκα από τη Γεωργία μού προκαλεί ακόμη και σήμερα, 15 χρόνια μετά, μεγάλη συγκίνηση. Το κοριτσάκι ήταν τότε μόλις επτά ετών και η κατάστασή του ήταν πολύ σοβαρή. Η επέμβαση έγινε και όλα πήγαν καλά. Λίγο πριν βγει από το νοσοκομείο, η μικρούλα ήρθε και με βρήκε. Στα χέρια της κρατούσε ένα ξύλινο κουτί. Μου το έδωσε λέγοντάς μου: "Δεν έχω κάτι άλλο να σας δώσω. Ξέρω ότι δεν είναι ακριβό. Το είχα, όμως, στο δωμάτιό μου και έχω βάλει μέσα όλα τα φιλιά μου". Το ξύλινο αυτό κουτί το έχω πάνω στο γραφείο μου και το κοιτάζω κάθε πρωί, πριν ξεκινήσω τη μέρα μου. Κάθε φορά που το κοιτάζω, σκέφτομαι τι είναι αυτό που έχει πραγματική αξία στη ζωή και προχωράω". Ανακτήθηκε από http://www.tovima.gr/society/article/?aid=539833 και διασκευάστηκε για τις ανάγκες της εξέτασης. Συμπλήρωσε την παρακάτω πρόταση με τη σωστή επιλογή, χρησιμοποιώντας αποκλειστικά πληροφορίες από το κείμενο:. Ο Αυξέντιος Καλαγκός είναι γνωστός
Επιλογές:
για το επιστημονικό νοσοκομείο του
για το φιλανθρωπικό του έργο
για τα ταξίδια του σε όλο τον κόσμο
Σωστή απάντηση (αριθμός επιλογής, από 0): 1